Brigita Adomonienė

Brigita Adomonienė (g. 1931 m. gruodžio 2 d. Kaune) – Lietuvos baldų dizainerė.

Biografija 
Vyras Juozas Adomonis. 1957 m. baigė architektūrą Lietuvos dailės institute. 1957-1983 m. LTSR baldų ir medžio apdirbimo pramonės ministerijos Eksperimentinio konstravimo biuro projektų vyr. konstruktorė. Nuo 1978 m. Vilniaus dailės akademijos dėstytoja, nuo 1981 m. docentė.

Lietuvos ir tarptautiniuose baldų parodose apdovanota medaliais ir diplomais.

Kūryba 
Pagal jos projektus pagaminti:
 virtuvės komplektai „Laumė“ 1969 m., „Ventė“ 1971 m., „Varsa“ 1981 m.
 miegamojo komplektas „Vaiva“ 1964 m.
 svetainės komplektai „Vesta“ 1976 m., „Vega“ 1979 m., „Viesulas“ 1980 m.
 baldų Vilniaus, Kauno, Maskvos vaistinėms, ligoninėms, sanatorijoms, 1964-1982 m.
 Meno darbuotojų rūmų Vilniuje (nuo 1997 m. Prezidentūra) Baltosios salės baldai, 1975 m.

Šaltiniai 

Lietuvos baldų projektuotojai